31. ΝΟΜΟΣ υπ’ αριθ. 2791 της 16/24 Μαρτ. 1954 Περί τροποποιήσεως και συμπληρώσεως της περί Επιμελητηρίων νομοθεσίας. Άρθρον μόνον.-Επί τριετίαν από της ισχύος του παρόντος εκ των κατά τας κειμένας διατάξεις εισπραττομένων παρά των Εμπορικών και Βιομηχανικών Επιμελητηρίων δικαιωμάτων δια την θεώρησιν των τιμολογίων εισαγωγής και εξαγωγής, ποσοστόν καθοριζόμενον δι’ αποφάσεως του Υπουργού Εμπορίου αναλόγως της οικονομικής δυνατότητος εκάστου Επιμελητηρίου και μη δυνάμενον πάντως να υπερβή το 15% των εισπραττομένων, κατατίθεται καθ’ έκαστον μήνα υπ’ ευθύνη των Επιμελητηρίων και κατά τα δι’ αποφάσεων του επί του Εμπορίου Υπουργού ειδικώτερον καθοριζόμενα εις ειδικόν ενιαίον λογαριασμόν παρά τη Τραπέζη της Ελλάδος ή, όπου, δεν υφίσταται Υποκατάστημα αυτής, παρά τη Εθνική Τραπέζη της Ελλάδος και Αθηνών και υπό τον τίτλον «Λογαριασμός Εμπορικών και Βιομηχανικών Επιμελητηρίων της Ελλάδος». Σελ. 82(β) Τεύχος 747-Σελ. 20 14.Β.αα.30-31 Εμπορικά και Βιομηχανικά Επιμελητήρια Τα εν τω ρηθέντι λογαριασμώ ποσά διατίθενται δι’ αποφάσεων του επί του Εμπορίου Υπουργού αποκλειστικώς προς κάλυψιν δαπανών αναγομένων εις την εκπλήρωσιν των βασικών σκοπών και την εξασφάλισιν της ευρύθμου λειτουργίας των εν αλλοδαπή ανεγνωρισμένων Ελληνικών Εμπορικών Επιμελητηρίων, των Κεντρικών και Περιφερειακών Εμπορικών και Βιομηχανικών Επιμελητηρίων, των Επαγγελματικών και Βιοτεχνικών Επιμελητηρίων της Χώρας, ως και των Χρηματιστηρίων Εμπορευμάτων του Κράτους «η και ετέρων Νομικών Προσώπων Δημοσίου Δικαίου τελούντων υπό την εποπτείαν και τον έλεγχον του Υπουργείου Εμπορίου» ως και δια την μηχανικήν ευρετηρίασιν και εν γένει τεχνικήν οργάνωσιν της υπηρεσίας Εμπορικών και Βιομηχανικών σημάτων και διπλωμάτων ευρεσιτεχνίας». Τα εντός των πρώτων « » προσετέθησαν δια του άρθρ. 9 παρ. 4 Νόμ. 3660/1957, τα δε εντός των δευτέρων « » δια της παρ. 2 του άρθρ. 12 του Νόμ. 3814/1958 (τόμ. 11 σελ. 154). (Δια του Β.Δ. της 11/26 Μαρτ. 1957 παρετάθη η ισχύς του Νόμ. 2791/54 επί μίαν 3ετίαν από της λήξεώς του). Αι διατάξεις του ανωτέρω Νόμ. 2791/1954, ως αύται ετροποποιήθησαν και συνεπληρώθησαν μεταγενεστέρως, ετέθησαν εν ισχύϊ επί πενταετίαν δια της παρ. 3 άρθρ. 3 Ν.Δ. 4551/1966 (κατωτ. αριθ. 42) από της δημοσιεύσεως τούτου (1 Οκτ. 1966). Η ισχύς αυτών παρετάθη περαιτέρω επί μίαν διετίαν από της ανωτέρω λήξεως των δια του Ν.Δ. 1103/1972 (κατωτ. αριθ. 50). Δια της υπ’ αριθ. 65006 της 30 Οκτ./7 Νοεμ. 1974 (ΦΕΚ Β΄ 1120) απόφ. Υπ. Εμπορίου, το ανωτέρω ποσοστόν καθωρίσθη ως ακολούθως: 1.Δια τα Ε.Β.Ε. Αθηνών, Πειραιώς και Θεσσαλονίκης εις 15%. 2.Δια τα Ε.Β.Ε. Βόλου, Ημαθίας, Ηρακλείου, Καβάλας, Καλαμάτας, Καστοριάς, Κορίνθου, Λαρίσης, Πατρών και Ρόδου εις 13% και 3.Δι’ άπαντα τα λοιπά Ε.Β.Ε. εις 9%. Έναρξις ισχύος από της 5 Οκτ. 1974. Βλ. ήδη άρθρ. 2 παρ. 2 Ν.Δ. 86/1974 (κατωτ. αριθ. 52). 